31.10.2022
MT
Il-Ġurnal Uffiċjali tal-Unjoni Ewropea
L 282/719 ANNESS 1
Fejn issir referenza għal dan l-Anness, il-komponenti agrikoli (EA) kif ukoll, fejn xieraq, id-dazju addizzjonali fuq iz-zokkor (AD S/Z) jew id-dazju addizzjonali fuq id-dqiq (AD F/M), għandhom jitqiesu abbażi tal-kontentut ta’: — xaħam tal-ħalib, — proteini tal-ħalib, — sukrożju/zokkor invertit/isoglukożju, — lamtu/glukożju fuq il-prodott ikkonċernat.
Kodiċi addizzjonali korrispondenti għal dawn l-oġġetti jista’ jinkiseb mit-Tabella 1, hawn taħt.
Fil-kalkolu tal-kontenut tas-sukrożju/taz-zokkor invertit/tal-isoglukożju biex jiġi ddeterminat il-komponent agrikolu t-tajjeb fissubintestaturi kkonċernati fil-każijiet meta ma jkun iddikjarat u/jew instab ebda sukrożju jew glukożju, l-ammont li jrid jiddaħħal filkalkolu mniżżel fin-nota (3) ta’ qiegħ il-paġna tat-Tabella 1 għandu jkun l-ammont ta’ fruttożju espress bħala sukrożju.
Il-komponent agrikolu (f’euro kull 100 kilogramm netti) li għandu jkun applikat għall-oġġetti qiegħed imniżżel fit-tieni kolonna tatTabella 2.
Id-dazju addizzjonali fuq iz-zokkor (“AD S/Z”) (f’euro kull 100 kilogramm netti) mogħti fit-tielet kolonna tat-Tabella 2 ma għandux japplika kompletament, sakemm l-iskeda tat-tariffa ma tagħmilx referenza għall-Anness 1 permezz tal-marka “AD S/Z”; id-dazju addizzjonali fuq id-dqiq (“AD F/M”) (f’euro kull 100 kilogramm netti), kif hemm stabbilit fil-kolonna 4, ma għandux japplika kompletament, sakemm l-iskeda tat-tariffa ma tagħmilx referenza għall-Anness 1 permezz tal-marka “AD F/M”.